《饮八十三翁何大仆池亭》
明代·庞尚鹏

花开频对客，地暖早逢春。促席飞金斝，临池脍玉鳞。

名园能共飞，皓首转相亲。倚郭青山近，窥帘碧草新。

壮心犹未老，短褐不言贫。尽扫风云梦，长留海岳身。

铅炉烹汞鼎，尘麈拂纶巾。日月壶中景，羲农世上人。

作者简介：（?—约1582）广东南海人，字少南。嘉靖三十二年进士。授乐平知县，擢御史，出按河南、浙江等地，搏击豪强，吏民震慑。嘉靖四十四年，在浙江推行一条鞭法，为一条鞭法之始。隆庆元年，迁大理右寺丞。次年，擢右佥都御史，兼领九边屯务。诸御史督盐政者以事权被夺，起而攻之，斥为民。万历四年起故官巡抚福建，拜左副都御史。忤张居正罢归，家居四年卒，谥惠敏。有《百可亭摘稿》。